লাল ঘুঘু (বৈজ্ঞানিক নাম: Streptopelia tranquebarica) (ইংরেজি: Red Turtle Dove বা Red Collared Dove), লাল রাজঘুঘু বা জংলা ঘুঘু কলুম্বিডি (Columbidae) গোত্রের বা পরিবারের অন্তর্গত একটি প্রজাতি। সারা পৃথিবীতে এক বিশাল এলাকা জুড়ে এদের আবাস। সংখ্যার বিশালতার কারণে এদের মোট জনসংখ্যা নির্ণয় করা যায়নি। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছায় নি, যদিও কোন কোন দেশে এদের অবস্থা খুব খারাপ। সেকারণে আই. ইউ. সি. এন. লাল ঘুঘুকে Least Concern বা আশঙ্কাহীন প্রজাতি হিসেবে তালিকাভুক্ত করেছে।